ការសំភាស៏របស់អុំ ប្រុស សេង សុខ

ក៖ អ្នកធ្វើការសំភាស៏មានឈ្មោះថា សួន សុខលី ខ៖ អ្នកត្រូវបានគេសំភាស៏មានឈ្មោះថា អុំប្រុសសេង សុខ។

ការសង្ខេបរបស់អុំប្រុស សេង សុខ

 ក៖ អុំប្រុស សេង សុខ គាត់មានអាយុ ៦២ឆ្នាំ។

 ក៖ អុំប្រុស សេង សុខ​ មានភេទប្រុស។

ក៖ អុំប្រុស សេង សុខ​ មានទីលំនៅនាពេលបច្ចុប្បន្ននៅ ភូមិព្រៃកមិច ឃុំវាលពុំ ស្រុកត្បូង ខេត្តកំពង់ស្ពឺ។

 ក៖ អុំប្រុស សេង សុខ​ មានកូនទាំងអស់ចំនួន ៤ នាក់ ប្រុស៣ ស្រី១។

 ក៖ អុំប្រុស​ សេង សុខ បានរៀបអាពាហ៏ពិពាហ៏ នៅឆ្នាំ១៩៨៥។

 ក៖ អុំប្រុស សេង សុខ មានប្រពន្ធចំនួនមួយនាក់ មានឈ្មោះ សំ គន។

ក៖ ជាដំបូងខ្ញុំសូមថ្លែងអំណរគុណដល់អុំប្រុស ដែលអុំប្រុសបានផ្តល់ឧកាសអោយខ្ញុំធ្វើការសំភាស៏អំពីជីវប្រវត្តិរបស់អុំប្រុស។ ហើយការសំភាស៏មួយនេះគឺត្រូវបានធ្វើឡើងដោយសាកលវិទ្យាល័យមួយដែលមានឈ្មោះថា BYU ដោយសារតែសាកលវិទ្យាល័យនិងចង់ថែរក្សារអំពីជីវប្រវិត្តិជីដូនជីតារបស់អុំប្រុសទុកសំរាប់អោយកូនចៅជំនន់ក្រោយពួកគាត់អាចស្តាប់។ ហើយបន្ទាប់ពីការសំភាស៏នេះរួចហើយ តើខ្ញុំអាចសុំដាក់ការសំភាស៏មួយនេះនៅក្នុងប្រព័ន្ធវែបសាយមួយដែលមានឈ្មោះថា [WWW.Cambodianoralhistories.byu.edu](http://WWW.Cambodianoralhistories.byu.edu) ហើយខ្ញុំជាអ្នកសំភាស៏អុំប្រុសមានឈ្មោះថា សួន សុខលី ហើយការសំភាស៏នេះគឺធ្វើឡើងនៅថ្ងៃទី០៣ ខែ០៥ ឆ្នាំ២០១៨ ដែលមានទីតាំងនៅភូមិអ្វី ឃុំអ្វីដែលអុំ?

ខ៖ ភូមិព្រៃកមិច ឃុំវាលពុំ ស្រុកត្បូង ខេត្តកំពង់ស្ពឺ។

ក៖​ ចារហើយជាដំបូងខ្ញុំចង់សួរអុំប្រុសថា តើអុំប្រុសមាននាមឈ្មោះ និងនាមត្រកូន ឈ្មោះអ្វីដែលអុំ?

ខ៖ នាមឈ្មោះនិងនាមត្រកូលខ្ញុំគឺ សេង សុខ។

ក៖ សេង សុខ។

ខ៖ បាទ។

ក៖ ហើយឈ្មោះនិងត្រូវជានមួយនិងអត្តសញ្ញាណប៏ណ្ឌរបស់អុំទេ?

ខ៖ ត្រូវទាំងអស់ ត្រូវហើយអត់ខុសទេណា ត្រូវនិងអត្តសញ្ញាណប៏ណ្ឌ។

ក៖ ចារ ហើយអុំមានឈ្មោះហៅក្រៅដែលទេ?

ខ៖ ឈ្មោះហៅក្រៅមានដែល តែឈ្មោះថ្មីគឺឈ្មោះខ្ញុំធ្វើការទេណា ត្រូវប្រាប់គេដែល?

ក៖ ចារប្រាប់អុំ។

ខ៖ ឈ្មោះ បែន រឹទ្ធី ឈ្មោះខ្ញុំធ្វើជាទារហានកាលពីមុននិងណា តែអាឡូវនេះខ្ញុំអាត្រែតហើយ ដល់អាឡូវនេះខ្ញុំក៏រកការងារធ្វើ ហើយក៏អរគុណនាងដែលបានមក សំភាស៏ខ្ញុំ បាទអរគុណណាស់អ្នកគ្រូ។

ក៖ ចារ ហើយចង់សួរអុំទៀតថា តើអុំអាឡូវមានអាយុប៉ុន្មានហើយឆ្នាំនិង?

ខ៖ ខ្ញុំឆ្នាំនិងមានអាយុ មើលខ្ញុំចូលឆ្នាំនិងខ្ញុំចូលហុកហើយ ហុកពីរហើយ(៦២)។

ក៖ ហើយអុំកើតនៅក្មុងឆ្មាំណាដែល?

ខ៖ បាទនៅឆ្នាំ ១៩៥៧។

ក៖ កើតនៅឆ្នាំ១៩៥៧ ដូចប៉ាខ្ញុំដែល។

ខ៖ បាទនិងហើយ។

ក៖ ហើយអុំមានឆ្នាំខ្មែរឆ្នាំអីគេដែល ជូត ឆ្លូវ ខាល ថោះណា?

ខ៖ អានិងដូចជា ចូលឆ្នាំមមែណា អានិងតាមអ្វីដែលខ្ញុំដឹង ដូចជាឆ្នាំមមែ ដូចជាចឹងហើយកាលនុះ។

ក៖ ហើយអុំមានទីកន្លែងកំណើតនៅ ស្រុកណា ខេត្តណា និងភូមិអីគេដែលអុំ?

ខ៖ ស្រុកកំណើតកើតជា គឺនៅខេត្តកំពង់ឆ្នាំង ប៉ុនន្តែបានគ្រួសារមកនៅខេត្តកំពង់ស្ពឺចឹងណា ដែលខ្ញុំមកធ្វើនេះ នៅជំនាន់ពពតនិងខ្ញុំមានអាយុទើបតែ១៨ ទៅ ១៩ នោះគឺធ្វើកង់ច័ត ចឹងណា គេហៅខ្ញុំថាកងចល័ត កាលខ្ញុំនៅជំនាន់ប៉ុលពតនុះ គេប្រើខ្ញុំអោយធ្វើដូចជា ដើរមើលគោអីចឹងណា បន្ទាប់ពីមើលគោនិងគេហៅអោយទៅធ្វើការខាងពលកម្មដូចជា កាប់គាស់ ជិកទំនប់ប្រលាយអីចឹងណាដើម្បីយើង ដល់ពេលនេះទៅបានចេញទៅធ្វើការនៅកងចល័តនៅតំបន់ស្រុកផ្សេង កាលនិងបែកពីបងប្អូនទាំងអស់នៅជំនាន់ពពតនុះមិនដែលបានជួបជុំគ្នាទេ វេទនាណាស់ កាលហូបអាស្រ័យ។

ក៖ ចាខ្ញុំចង់សួរថា កាលអុំនៅសម័យប៉ុលពតនិងមានអាយុប៉ុន្មាន?

ខ៖ កាលនិងខ្ញុំមានអាយុ ២០ជាងហើយ បាទ។

ក៖ ចឹងអុំចាំរឿងច្រើនមែនទេ?

ខ៖ ទេ ខ្ញុំចាំរៀងល្មមដែលទេ។

ក៖ ចារចឹងអុំអាចនិយាយប្រាប់ខ្ញុំអំពីសាច់រឿងដែលអំបានចង់ចាំនៅក្នុងសម័យប៉ុលពតនិងបានទេអុំ?

ខ៖ បាទបាន ខ្ញុំប្រាប់បាន ព្រោះការនិងខ្ញុំវាវេទនាឆ្អែតហើយណាអ្នកគ្រូ ការងារនិងមុនដំបូងខ្ញុំបានធ្វើខាជីកទំនប់ ជីកប្រលាយប្រើផ្គត់ផ្គង់ក៏មិនសូវគ្រប់គ្រាន់ ជីភាពអីយើងវាមិនបរិបូណ៏ទេព្រោះយើងវាវេទនាណាស់ ព្រាត់ប្រាស់ទាំងគ្រួសារ ទាំងបងប្អូនអីទាំងអស់ នៅទីកន្លែងណាក៏គេប្រើ គេប្រើគ្រប់កន្លែងទាំងអស់ហើយ អត់មានបានបាយហូបទេ ហូបតែបបរទេ នៅជំនាន់និងនុះវេទនាណាស់អ្នកគ្រូអើយ ដែលវាធ្វើបាបទុកម្មិញណាស់ បើយើងលួចរត់អីវាចាប់បានអី វាចង់វៃចង់ដ៏ហើយ មិនដូចនៅសម័យបច្នុប្បន្ននេះទេ ខុសគ្នាណាស់ ក្មេងអាឡូវវាល្អ កាលខ្ញុំកើតមកចំកាលវាជំនាន់បីឆ្នាំនិង បីឆ្នាំប្រាំបីខែមួយម្ភៃប្រាំបីថ្ងៃនិងពេញល្អណាស់ គឹវេទនារហូតអត់មានស្រាត់ស្រាលទេទាំងយប់ទាំងថ្ងៃ នាំគ្នាទៅជីកប្រលាយអីនិងអត់មានបានហូបបរិបូណ៏ទេ អារឿងជីវភាពវិញហូបបបរមួយលិត និងត្រកូនទេ មិនមែនបានបាយត្រឹមត្រូដូចសម័យនេះទេ ខ្ញុំប្រាប់ឆ្នាំ៧៦ និង ៧៧និងតឹងណាស់ តឹងរឹងជាងគេ តែមកល្អនៅអាឆ្នាំ៧៨និងទល់តែបងប្អូនមករំដោះនិងបានធូរតិច ធូរហើយគេគៀងយើងឡើងភ្នំទៀត បានត្រលប់មកស្រុកវិញវិញនិងបែកគ្នាទៀត បងប្អូនខ្ញុំនិងណាបែកបាក់គ្នាអស់ហើយ មានតែខ្ញុំទេបានត្រលប់មកក្រោយដល់ស្រុកគេ គឺខ្ញុំដែលយូជាងគេកាលជំនាន់នុះ ព្រោះវាបែកបាក់អស់ហើយ ដល់ពេលនេះហើយទៅបានខ្ញុំវិលចូលស្រុកវិញចឹងទៅក៏ចាប់ផ្តើមរកសុីអីចឹងទៅណា ជាមួយឪពុកម្តាយបានស្លាប់តាំងពីឆ្នាំ៧៣ ៧៤នុះ។

ក៖ ចារចុះអុំមានបងប្អូនចំនួនប៉ុន្មាននាក់?

ខ៖ រាល់ថ្ងៃគឺ ប្រាំពីនាក់ ស្លាប់អស់ពីរនាក់ នៅសល់ប្រាំនាក់។

ក៖ ចារចុះអុំអាចរៀបរាប់ឈ្មោះរបស់ពួកគាត់ទាំងប្រាំពីរនាក់និងបានអត់?

ខ៖ បាទបងខ្ញុំធំជាងគេ គាត់ស្លាប់ម៉ង បងខូច បន្ទាប់មកបងខ្ញុំគឺដែលស្លាប់ទីពីរនិងឈ្មោះបង ឃាង បន្ទាប់មកទៀតបានបង ឃូន បងឃូនរួចបានខ្ញុំ ខ្ញុំរួច បានឈ្មោះច័ន្ធ ច័ន្ធហើយឈ្មោះស៊ុំ ប្រាំនាក់ហើយ នៅសល់តែប្រុសបីស្រីពីរទេ។

ក៖ ប្រុសបីស្រីពីរទេ?

ខ៖ បាទនិងហើយតែខ្ញុំនៅខាងកំពង់ស្ពឺ ប៉ុន្តែបងប្អូននៅខាងកំពង់ឆ្នាំងទេណា។

ក៖ ចារហើយអុំជាកូនទីប៉ុន្មាន?

ខ៖ ខ្ញុំជាកូនទីបី អរទីបួន បាទទីបួន បងខ្ញុំមួយ បន្ទាប់មកអ្នកស្លាប់ពីរ រួចហើយបានខ្ញុំ ចឹងទីបួន។

ក៖ ចារចឹងខ្ញុំចង់សួរអុំទៀតថា តើអុំបានចង់ចាំសាច់រឿងអីខ្លះជាមួយនិងបងប្អូនអុំកាលពីក្មេងជាមួយនិងពួកគាត់ទាំងប្រាំពីរនាក់និងណា?

ខ៖ ខ្ញុំមុនដំបូងបង្អស់ដែលកើតមកនៅជួបជុំបងប្អូនខ្ញុំ ខ្ញុំគ្មានអីនាំគ្នាធ្វើតែស្រែតែភ្លឺទេណា ដល់ពេលផុតជំនាន់ធ្វើស្រែធ្វើភ្លឺនិងហើយ នាំគ្នាមើលគោ មើលក្របីរអីទេ ព្រោះយើងវាទៅរៀនបានតិចតួចនៅជាប់តែគ្រួសារទេ ព្រោះពួកគាត់វាខ្វះខាតណា ដល់ចឹងទៅចឹងទៅនៅអាជំនាន់ប៉ុលពតនិងវាធ្លាក់ចូលគ្រាប់មកក៏ គិតតែពីចូលការងារទៅណា អត់មានបានធ្វើអីទេនៅតែជាមួយអង្គរភាព ឬក៏ជាមួយពួកប៉ុលពតនិងទៅគេប្រើ គេប្រាស់ ធ្មមតាគេប្រើអោយធ្វើការចឹងអោយគេរហូត ហើយក៏បែកបាក់គ្នាអស់ទៅ។

ក៖ ហើយអុំបែកបាក់គ្រួសារតាំងពីពេលណាមក?

ខ៖ តាំងពីចូលអាប៉ុលពត តាំងពីឆ្នាំទី៧៦ និងមករហូតដល់ឆ្នាំទី ៧៩និងបានមកជួបជុំបងប្អូនវិញអានីត្រលប់មកពីព្រៃពីអីមក មកជួបគ្នាវិញហើយណា បាត់មួយ បាត់ពីរ អាខ្លះគេទៅខាងបាត់ដំបូង ខ្លះកោះកង់អីចឹងទៅ ក៏បានមកជួបគ្នានៅក្នុងស្រុក ក្នុងភូមិវិញណា បងប្អូនខ្ញុំកំសត់កំរណាស់សុទ្ធតែអត់ទាន់មានគ្រួសារ ខ្ញុំការក្រោយគេបង្អស់ ខ្ញុំទើបតែយកនៅឆ្នាំប៉ែតជាងទេ យកគ្រួសារណា ខ្ញុំត្រលប់មកពីព្រៃវិញនុះ បានបងៗគាត់អោយយកទៅក៏បានមកខាងកំពង់ស្ពឺនេះវិញណា បាត់អស់ហើយអត់មានសល់ទេ បាទគ្តាន់តែស្លាប់ ស្លាប់នៅជំនាន់អាឡូវនេះ មិនមែនស្លាប់នៅជំនាន់ប៉ុលពតទេណា ស្លាប់នៅជំនាន់នេះទេ។

ក៖ ហើយចុះកាលអុំនៅក្នុងជំនាន់ប៉ុលពតនិង អុំស្ថិតនៅក្នុងភូមិអី?

ខ៖ អើនៅក្នុងភូមិ ត្រពាំងម្ទេស។

ក៖ ភូមិត្រពាំងមេ្ទស?

ខ៖ បាទ ឃុំស្វាយជប់។

ក៖ ឃុំស្វាយជប់ ហើយនៅទីនិងមានការធ្វើទុកនិងកាប់សំលាប់ច្រើនអត់អុំ?

ខ៖ កាលខ្ញុំនៅតូចដែលមិនសូវដឹងទេ ឃើញតែគេ ខ្ញុំនៅតូចៗយើងមិនសូវដឹងអារឿងគេកាប់សំលាប់អីអស់និង មិនដឹងច្បាស់ទេ សឹងតែមិនឃើញណា តែពេលខ្ញុំចេញពីផ្ទះទៅធ្លាប់ឃើញគេចងគេវៃអីដែលនិង ប៉ុនន្តែខ្ញុំនៅក្មេងតូចដែល មានដឹងអីខ្ញុំ ទល់តែធំបានដឹងណា ខ្ញុំឃើញគេចង់គេអីដែលការងារពួកគេខាឆ្លប់ខាងអីនិង ខ្ញុំក៏មិនសូវហ៊ានមើលគេដែលព្រោះខ្ញុំនៅតូចណាស់ ឃើញគេដើរគេអី ដល់ពេលណាទៅឃើញគេចាប់គេចងអីទៅណា ដល់ពេលខ្ញុំធំដឹងក្តីបានដឹង។

ក៖ ចារខ្ញុំសួរលោកអុំចឹង ដោយសារតែខ្ញុំសំភាស៏ចាស់ៗខ្លះគាត់ នៅតំបន់ខ្លះមានការកាប់សំលាប់ច្រើន មានការធ្វើបាបច្រើន។

ខ៖ បាទកាលនិងវាដូចតែគ្នាទេ អារឿងកាប់សំលាប់នេះក៏វាមានដែលណា ទីមួយរឿងកាប់សំលាប់ ទីពីររឿងអ្នកតវ៉ានិងគឺមិនបានទេ ពួកវាយកទៅវៃចោលអីអស់ហើយ លួចអីក៏មិនបាន ថាអោយតែយើងលួចរបស់គេ គេឃើញនិងរត់បោលទៅតវ៉ាអីមិនបានទេគឺសុទ្ធតែស្លាប់ហើយ ហើយនិងអាវៃសំលាប់និងគឺវាស្មើរគ្នាហើយ អត់បាយអត់ទឹករហូតណាអ្នកគ្រូ។

ក៖ ហើយចុះកាលនិងគេសំលាប់ដោយប្រើអាវុធអីគេដែលទៅអុំ?

ខ៖ វាមានច្រើន បើតាមស្តាប់ទៅ យើងស្តាប់ពីបងអីនិងណា វាវៃតាមត្បូងចប ត្បូងអីនិងណាស្ងាត់ៗវាវៃចោលណា​ តែប៉ុននិងទេ ភ័យណាស់អោយតែយប់ៗឡើងគឺមិនហ៊ានចេញទេ របស់មិនឆ្ងាញ់ក៏ថាឆ្ងាញ់ដែល ខ្ញុំប្រាប់អ្នកគ្រូងង អីមិនឆ្ងាញ់ក៏ថាឆ្ងាញ់ចឹងទៅ មិនដូចអាឡូវនេះទេ ហូបឆ្អែតអីឆ្អែតដឹងតែឆ្អែតហើយ មិនហ៊ានថាអត់ឆ្អែតទេ តែហ៊ានថាអត់ឆ្អែត និងគេថាយើងចេះចុះ គេសុទ្ធតែតាមដានទៀត ដឹងតែថាឆ្ងាញ់ ថាឆ្អែតទៅ ទោះមិនឆ្អែតក៏ថាឆ្អែតដែល ចឹង ខ្ញុំធ្វើការងារមួយថ្ងៃដឹងតែបីរដង ព្រលឹមឡើងម៉ោងបួននិង ងើបទៅដំរងជួរចេញទៅធ្វើការដល់ម៉ោងមួយមកហូបបាយ ដល់ម៉ោងប្រាំត្រលប់មកវិញ ម៉ោងប្រាំហូមម៉ោងប្រាំមួយទំរាំតែឈប់បាន បានត្រលប់មកវិញអត់មានអីនេះទេ ប៉ុនន្តែជីវភាពយើងក៏វាមិនបានបបូរណ៏ទេ បើគេបបរបបៀកចឹងមានកម្លាំងណា ចឹងវាមានឈឺស្គាត់ទៅ គេបារម្មណ៏ខ្លាច អានិងមួយវាវៃងងចោលក៏មានដែល អ្នកគ្រូអើយនៅជំនាន់និងខ្ញុំវាឆ្អែតហើយ និយាយពីថាវាប្រើៗដល់ហើយ ប្រវិត្តវាជូចត់ណាស់នៅជំនាន់ប៉ុលពតនេះខ្ញុំវាប្រើៗពេកណាស់។

ក៖ ហើយដូចជាឪពុកម្តាយរបស់អុំគាត់ស្លាប់នៅក្នុងជំនាន់ប៉ុលពតនុះអុំនុះ?

ខ៖​ អើឪពុកខ្ញុំស្លាប់នៅជំនាន់សង្គមចាស់ទេ ឪពុកប្រុស នៅជំនន់សម្តេចនរោត្ត ខ្ញុំនៅកំពស់នេះទេ នៅមើលគោរណា ឪពុកខ្ញុំស្លាប់និងគាត់ឈឺណាដល់ម្តាយខ្ញុំជំនាន់បីឆ្នាំ អើជំនាន់សម្តេចនរោត្តរដ្ធប្រហារឆ្នាំ៧០និងគាត់ គេធ្វើអោយធំពោះទៅ ក៏ស្លាប់ទៅណា។

ក៖ គេធ្វើអោយធំពោះមេចទៅអុំ?

ខ៖ បាទគេៗធ្វើម្តាយខ្ញុំនិងណាអោយធំពោះទៅ ដល់គេទំលាក់គ្រប់បែកទៅ កាលជំនានើលុននុលគេមិនទំលាក់គ្រាប់បែក ទារហ៊ានលុននុលប្រាំឆ្នាំនិង ម៉ែខ្ញុំគាត់នៅតែត្រង់សេទេ ព្រោះគាត់គេធ្វើពោះធំ គេធ្វើត្មប់និងម៉ងណា កាលនិងខ្ញុំនៅតូចដែលទេខ្ញុំដឹងអីខ្ញុំ កាលនិងគាត់ក៏ស្លាប់ទៅនៅឆ្នាំទី៧៣និងម៉ង ក៏កើតជំហានតាំងពីនិងមកទល់ប្រាំឆ្នាំ អស់ពីប្រាំឆ្នាំមកលុននុលនិងបានដល់អាប៉ុលពតប្រណ្តោយ ដល់ប៉ុលពតគិតពីការងារប្រើធ្វើការឥតអោយបាយសុីនិងតែម្តង គិតតែពីប្រើៗវៃចោលក៏វៃចោលនិងណា។ យប់ឡើងខ្ញុំដេកភ័យណា គ្រាន់តែរបស់អីដែលខ្លួនងងដាំសុីនិងក៏មិនបានសុីដែល មិនហ៊ានទេ សុទ្ធតែងងនិងលួចរបស់វាសុី ខ្ញុំត្រង់ ចឹងបានខ្ញុំចូលចិត្តត្រង់រហូតមក ខ្ញុំមិនហ៊ានទេ រត់ទៅផ្ឬះក៏មិនបានចាប់មកចងគ្រឹប់ ជួនណាខុសកន្លែងនិងថាយកទៅដាក់កន្លែងថ្នី កាលពិតយកទៅវៃចោលនៅកន្លែងគុកនិងក៏ចឹងដែល ហ៊ានតែដើរទៅអើតមើលវាអត់បានទេ ខ្ញុំទៅដើរតាមផ្លូវទៅចឹងណាឃើញគ្នាងងជាប់គុកណា ខ្ញុំទៅធ្វើការកាលនិងរៀងធំដឹងក្តីហើយណាគ្រាន់តែខ្ញុំអើតមើលវា វាថាហ្អែងចង់មើលហ្អែងចង់ពាក់លេខប្រាំបីរអី ខ្ញុំអត់ហ៊ានមើលវាទេ លេខប្រាំបីរខ្មោះដៃនិងណា ខ្ញុំថាអី លេខប្រាំបីរអីគេអត់ទាន់ដឹងនេះ វាថាហ្អែងចង់ពាក់លេខប្រាំបីដែលអីបានហ្អែងអើតមើលមុខពួកអញនិង វាថាអោយយើងចឹងណា វាមានកាំផ្លើងអាការ និងខ្សែតីកាន់នៅនិងដៃរ វាប្រើអោយយើងអោយធ្វើការរហូតដល់ម៉ោង១២ បានៗសុី អ្នកទោសនិងណាម៉ោង១២បានវាអោយសុី ដល់ចឹងទៅខ្ញុំមិនហ៊ានអោតមើលគេទេ ខ្ញុំខ្លាច។

ក៖ វាអោយសុីម៉ោង១២យប់អីអុំ?

ខ៖ ម៉ោង១២ថ្ងៃ ដល់ខ្ញុំចេញពីធ្វើការរួចមកវិញហើយនិងណា អាពួកដែលជាប់គុកនិងណាលើករោងដំឡូងនិងទៅ សុទ្ធតែគ្នាងងដែលចេញពីអង្គារភាពជាប់គុកនិងណា ខ្ញុំដើរទៅធម្មតាចេង រួចវាថាហ្អែងចង់មើលអី ហ្អែងមើល ហ្អែងចង់ពាក់លេខប្រាំបីរដែលអីវាថាចឹងម៉ង់ ដល់ពេលហើយអ្នកណាហ៊ានមើលទៀតអ្នកគ្រូអើយ អត់ហ៊ានមើលទេ រំលង៧៦និងពេញទឹងហើយ។ ត្បាលអានេះធំជាងត្បាលខ្ញុំទុកកិនគ្រាប់ពោត ពោតនៅផ្សារត្រែកយើងនិង វាវេទនាខ្លាំងនៅឆ្នាំ៧៦និងម៉ង់ វេទនាខ្លាំងហើយ បន្ទាប់ពីនិងហើយខ្ញុំក៏ផ្លាស់ទៅកំពង់ឆ្នាំង ទៅកំពង់ឆ្នាំងនៅស្រុកភ្នំនាងកងរីនិងទៅដេកនិងមួយយប់ពីរយប់ទៅធ្វើស្រូវប្រាំងនិង នៅភ្នំនាងកងរីនិង ដល់ត្រលប់មកពីនិងវិញថាវាប្រើៗយើងយកតែមែនទែន ដល់ពេលចឹងក៏វាបែកបាក់អីចឹងទៅក៏វាបាន៧៩លឺថាគេមានសង្គ្រាម និងវាអត់អោយយើងជ្រួលជ្របល់ទេ វាអោយយើងនៅអោយស្ងៀមអត់មានដើរបំផុសបំផលទេ អត់ហ៊ានទេមួយៗគេប្រើធ្វើការ អោយទៅណាទៅនិង គេអោយទៅធ្វើស្រូវអោយដកស្ទង់ ធ្វើសូ្រវធ្វើជីអីចេះតែនាំគ្នាធ្វើទៅអត់ហ៊ានមាត់ទេ ខ្ញុំចេះតែគ្រើត តែនិយាយខ្សឹបៗគ្នាងងនិងណា គេហៅមិត្តៗថាកុំមាត់ កុំអោយគេលឺ កុំអោយគេថាអោយយើងចេះចុះខ្លាចថាយើងនិងទាក់ទងជាមួយកីងសំង្ងាត់គេនិង ភ័យណាស់ខ្ញុំភ័យណាស់។ រួចគេគៀទៅព្រៃភ្នំ ដល់ខ្ញុំត្រលប់ពីព្រៃភ្នំវិញមកខ្ញុំក៏ទៅនៅជាមួយប្រជាជននិងពីរបីខែ ដល់ត្រលប់មកផ្ទះមកសំបែងនិងណា។ វាបាញ់គ្នាពោងពាំងនៅលើជាមួយពួកវៀតណាមយើងនិងណា ជួនណាទៅវាដេញកងទ័ពអីអោយឡើងទៅលើទៅ វាគៀរត់ទៅវិញអត់អោយមក ខ្លាចយើង គេថាយួនកាត់ស្លឹងត្រចៀក ចេះថាបង្អោយើងចឹងណា វាដើរខូសស្នារអោយគេនៅជាមួយវានេះ ថាហ្អែងទៅស្រុកវិញ យួនវាពាត់ហើយ វាចាប់ដុត ចាប់កាប់ស្លឹងត្រចៀកអីណាណី វាបង្អោរយើងចឹង មិនចង់អោយយើងទៅ ម្នាក់ងាប់នៅក្នុងព្រៃភ្នំមិនតិចទេម្នាក់ៗរត់ចោលគ្នាអស់ច្រើនណាស់ ខ្ញុំនឹកឃើញថាអត់ទេលះបង់ត្រលប់មកផ្ទះហើយបើវាវេទនាអីយ៉ាងនេះ អត់មានអីហូបមកផ្ទះ មករកប្រជាជនមក។ ហើយគេសួរនាំថាទៅណា ខ្ញុំលើកដៃថាខ្ញុំចូលរួមវិញហើយ គេអោយមករៀនសូត្របានកន្លះខែ មួយខែបានគេអោយមកផ្ទះវិញតាស់។

ក៖ ហើយខ្ញុំចង់សួរអុំថា តើឪពុកម្តាយរបស់អុំមានឈ្នោះអីដែលអុំចាំទេអុំ?

ខ៖ ឈ្មោះឪពុកម្តាយខ្ញុំចាំ ព្រោះខ្ញុំធំហើយ ឈ្មោះអើជីតាតែម្តងអី?

ក៖ អើឈ្មោះឪពុកម្តាយសិនអុំ។

ខ៖ អើយម្តាយឪពុកខ្ញុំឈ្មោះ សេង(ឪពុក)។

ក៖ គាត់មានត្រកូលអីគេដែលអុំ?

ខ៖ អើ សិន សេង។

ក៖ សិន សេង រួចចុះម្តាយ?

ខ៖ បាទម្តាយឈ្មោះ មាស ខែន។

ក៖ ចារហើយពួកគាត់ទាំងពីនាក់មានអាយុប៉ុនន្មានអុំ បើសិនជានៅរស់ដល់អាឡូវ?

ខ៖ ដល់អាឡូវ គាត់ឪពុកខ្ញុំស្លាប់ គាត់មានអាយុ៤០ឆ្នាំទេ បើតាមខ្ញុំដឹងដូចអាយុគាត់៤០ ម្តាយខ្ញុំត្រឹម៥០និង កាលគាត់ស្លាប់ណា ឪពុកស្លាប់មុនណា ឪខ្ញុំស្លាប់មុនទេចឹងទេ បាទអានិងតាមខ្ញុំដឹង។

ក៖ ហើយអុំចង់ចាំសាច់រឿងអីគេខ្លះអំពីពួកគាត់ណា កាលអុំនៅពីក្មេងអុំធ្លាប់រស់នៅជាមួយពួកគាត់?

ខ៖ នៅពីក្មេងជាមួយឪពុកម្តាយខ្ញុំ ខ្ញុំគ្មានអីទេ អត់មានធ្វើអីទេ មានតែស្រូវស្រែទេណា ស្រែភ្លឺយើងនិង មានតែស្រែភ្លីទេ អត់មានដាំដុះអីទេណា។

ក៖ រួចចុះស្រុកកំណើតពួកគាត់នៅណាដែលអុំ?

ខ៖ ស្រុកកំណើតកើតជា នៅខាងកំពង់ឆ្នាំង ខាងត្រពាំងទេស នៅតែនិងទេ ព្រោះខ្ញុំឪពុកម្តាយអ្នកកើតជានៅនិងម៉ង់ណា ស្រុកកំណើតកើតជានៅខាងកំពង់ឆ្នាំ ស្រុកត្រពាំងទេស ដល់ចឹងកូនចៅខ្ញុំគាត់ផ្លាស់ទៅ ដល់ឆ្នាំ៧៩ ខ្ញុំក៏រៀបការមានប្រពន្ធមកខាងកំពង់ស្ពឺមកណា ដល់ខ្ញុំធ្វើកងចល៏តខាងនិងបានខ្ញុំទៅខាងនិងណា និយាយប្រវិត្តដែលថា អាប៉ុលពតអីប្រើនិងខ្ញុំនៅខាងកំពង់ឆ្នាំងទេណា។ តែនៅខាងនេះខ្ញុំអត់ដឹងទេ ព្រោះយើងចប់ហើយបានយើងមកខាងនេះមានគ្រួសារណា បើខាងនេះខ្ញុំដឹងទីតាំងដែលគេប្រើខ្ញុំនៅកន្លែងកសិដ្ធានបណ្តាញខាងកំពង់ឆ្នាំងធ្លាក់ទៅចឹងណា ស្រែលើស្រែក្រោមអីខ្ញុំដឹងទាំងអស់កាលនិងព្រោះស្រូវអី គេប្រើអោយធ្វើអីៗណា អានីងប្រវិត្តកាលនៅជំនាន់ប៉ុលពពតនោះ។ ខ្ញុំចាំបានតែប៉ុននិងដែលទេ បើថាខ្ញុំវេទនា វេទនាហើយ វាអត់ដែលបានស្រួលអីទេ ដាច់បាយមិនដែលបានបាយអីហូបនិងគេទេ ខ្ញុំហូបបានតែបបរទេ។

ក៖ ចារហើយចឹងខ្ញុំចង់សួរអុំទៀតថា ឪពុកម្តាយរបស់អុំពួកគាត់គឺជាមនុស្សបែបណាដែលសំរាប់អុំ?

ខ៖ អើឪពុកម្តាយមែន មើលថាមេច?

ក៖ ខ្ញុំចង់សួរមានន៏យថា តើពួកគាត់យ៉ាងមេចដែលសំរាប់អុំ ដូចជាស្លូត កាចអីចឹងណា?

ខ៖ អរ ឪពុកម្តាយខ្ញុំគឺជាអ្នកធម៏អ្នកអារទេ នែកអ្នកគ្រូ គាត់អ្នកធម៏អារទេ អត់មានកោងកាចអីទេណា វាមធ្យមដែលដូចថាគ្រួសារជីវភាពវាកណ្តាល មិនដល់ថ្នាក់ដុនដាប់ទេណា និយាយថាចឹងចុះណា ធ្វើកសិករមែន តែស្រែភ្លើអីមិនចេះខ្វះខាតទេ រឿងហូបអាស្រែយនោះ វាមធ្យមគឺវាកណ្តាលដែលណា នេះជាអ្វីដែលខ្ញុំដឹងរស់នៅជាមួយឪពុកម្តាយខ្ញុំទេណា។

ក៖ ចឹងឪពុករបស់លោកតា គាត់ប្រកបមុខរបអីសំរាប់ចិញ្ចឹមជីវិតដែល?

ខ៖ ឪពុកម្តាយខ្ញុំគាត់មានអី មានតែធ្វើស្រែ ហើយនិងស្រែភ្លើអីនិងទេ។

ក៖ ហើយបន្ទាប់ពីស្រែភ្លើនិង តើគាត់អត់មានធ្វើអី ឡើងត្នោតឡើងអីទេ?

ខ៖ អត់ទេ គាត់អត់ចេះឡើងទេ ភាគច្រើនតែគាត់ធ្វើស្រែបានច្រើនគាត់លក់គាត់ដូរវិញទេ យកមកចឹញ្ចឹមកូននិងទេ ហើយដាំដំណាំអីតិចតួចដែលណា ដាំចង្ការ ដាំពោត ដាំអីទុកហូបនិងទេណា មានតែប៉ុននិងទេ។ បើថាអោយទៅជីក ទៅរកអីគាត់អត់មានទេ មានតែធ្វើស្រែបានច្រើនដើម្បីនិងលក់វិញទេ។

ក៖ ចារហើយចុះម្តាយអុំវិញ?

ខ៖ ម្តាយខ្ញុំជួនណាគាត់ បើម្តាយស្រីនិងគាត់ចេះដែល ចេះតិចតួចគាត់យកកន្ទេលអីទៅលក់ទៅដូអីចឹងណា កន្ទេលក្រហមអីចឹងណា កាលនិងខ្ញុំនៅតូចទេ ខ្ញុំតែធ្លាប់ជូនគាត់ទៅដែលនិងណា។ ដើរលក់ដើរដូរកន្ទេលក្រហមអី គាត់ដើរលក់ចឹងទៅ គាត់រកសុីអីតិចៗដែលទេ អាជីវកម្មគាត់នោះ គាត់យកកន្ទេលលក់នៅផ្សារនុះ ការងារគាត់មានតែប៉ុននិងទេណា។ និងការងារឪពុកម្តាយខ្ញុំមានតែប៉ុននិងទេបាទុ។

ក៖ ចារហើយទាក់ទងអំពីជីដូនជីតាអុំវិញ តើជីដូនជីតាអុំខាងម្តាយណា អុំចាំថាពួកគាត់មានឈ្នោះអីទេ?

ខ៖ អើ។

ក៖ ខាងឪពុក ឬក៏ខាងម្តាយអី?

ខ៖ ម្តាយ?

ក៖ ចារ ខាងយាយតាណា?

ខ៖ ខាងយាយតា មានតែ តាសឹុមយាយ គឹម។

ក៖ តាសឹុម យាយគឹម ខាងម្តាយឬក៏ខាងឪពុក?

ខ៖ អរណែក ខាងឪពុកទេណា។

ក៖ ចារចុះខាងម្តាយ?

ខ៖ បើម្តាយ តាមាស យាយ អើខ្ញុំអត់ចាំយាយទេ ខ្ញុំកើតអត់ទាន់យាយខ្ញុំផង គេហៅតាមាស តាមាសនិងខាងម្តាយខ្ញុំទេណា ខាងតាសឹុមនោះ ខាងឪពុកខ្ញុំនិង ខ្ញុំដាក់ សិន សេងណា តាឈ្មោះសិន ដល់យាយខ្ញុំអត់ទាន់យាយទេ ព្រោះខ្ញុំវាអត់ស្គាល់ដែលទេ ខ្ញុំកើតអត់ទាន់យាយខ្ញុំទេណា ដឹងនិងដោយសារម្តាយខ្ញុំប្រាប់ដែលទេ តាជីតាខ្ញុំឈ្មោះអី ឈ្មោះតាមាស តាមាស តែប្រពន្ធគាត់ខ្ញុំអត់ស្គាល់ទេណា ខ្ញុំនៅតូចៗដែលទេកាលនិង តែរួចទៅពួកគាត់ស្លាប់អស់ទៅណា។ បាទនេះជីវប្រវិត្តពួកគាត់ខ្ញុំដឹងតែប៉ុននិងដែលទេណា។

ក៖ ហើយទាក់ទងអំពីជីដូនជីតាអុំពួកគាត់កើតនៅក្នុងភូមិ ឃុំជាមួយអុំចឹងដែល?

ខ៖ កើតនៅឃុំស្វាយជុំ ទាំងអស់គា្ន ឃុំត្រពាំងល្វា។

ក៖ ចាររួចចុះអុំធ្លាប់ដឹងសាច់រឿអ្វីខ្លះពីពួកគាត់អត់កាលនៅពីក្មេង?យាយតាអុំណា ពួកគាត់មានប្រវិត្តធ្វើអី្វចឹង?

ខ៖​ ប្រវិត្តរបស់ពួកគាត់មានតែធ្វើស្រែ ធ្វើភ្លើ និងទេ បាទអត់មានលក់ដូរធ្វើជំនួយជួញដាក់អីទេ បាទសំខាន់ធ្វើតែស្រែភ្លើនិងម៉ង់ តាំងពីកុមារភាពមកដឹងថាឪពុកម្តាយខ្ញុំក៏ធ្វើចឹងដែលអត់មានអ្នកណាទៅណាធ្វើជួញដូរអីទេ បើថាទៅធ្វើស្រែដឹងតែធ្វើស្រែនិងតែម្តងទេណា បាទខ្ញុំដឹងតែប៉ុននិងទេ។

ក៖ ហើយចុះទាក់ទងអំពីបងប្អូនប្រុសស្រីរបស់អុំ ពួកគាត់មានក្រុមគ្រួសារហើយរស់នៅខេត្តនិង ឬក៏ចេញទៅណា?

ខ៖ អាឡូវនិងខ្ញុំនិយាយរឿងខាងបងប្អូនខ្ញុំវិញណា នៅក្នុងខេត្តកំពង់ស្ពឺតែខ្ញុំនិងមួយទេ នៅដាច់ពីគេគឺមកនៅកំពង់ស្ពឺនិងណា ដល់ដាច់ដោយឡែកទៀតនៅកំពង់ឆ្នាំពីរនាក់ អើនៅបីរនាក់ណាខាងកំពង់ឆ្នាំងណា នៅបីរ។ ហើយបន្ទាប់មកទៀត នៅបាត់ដំបូងនុះមួយគ្រួសារ នៅខាងនិងបងខ្ញុំបង្កើតណា តែគាត់ស្លាប់បាត់ ទើបតែស្លាប់អាឡូវទេណា ស្លាប់បាត់ហើយ និងបងខ្ញុំនៅម៉ងមួយគ្រួសារ គាត់និងបងគេបង្អស់នៅខាងម៉ងនុះ ដល់ចឹងអ្នកនៅខាងនេះ កំឆ្នាំងនៅសល់បីរនាក់បួននាក់ទាំងអស់ណា ព្រោះបងប្អូនខ្ញុំនៅនិងបួននាក់ ប្រុសពីរ ស្រីពីរ ខ្ញុំមកនៅខាងនេះកំពង់ស្ពឺតែម្នាក់ទេណា បងប្អូនខ្ញុំនៅខាងកំពង់ឆ្នាំបួននាក់ ស្លាប់ពីរ ហើយ បងគេបង្អាស់នៅម៉ងនិងស្លាប់បាត់ហើយបងគេបង្អស់ ទើបតែស្លាប់មួយឆ្នាំមុននេះចឹងនៅសល់តែប្រាំនាក់ទេ ពីព្រោះបែកគ្នាអស់ដែលអត់មាននៅជួបជុំទេរាល់ថ្ងៃនិងណា ចឹងទេ។

ក៖ ចារហើយអុំសព្វថ្ងៃនិងមកនៅភ្នំពេញជាមួយនិងគ្រួសារ?

ខ៖ អត់ទេខ្ញុំអត់នៅជាមួយគ្រួសារ អត់យកមកទេ ខ្ញុំមកនៅធ្វើការជាមួយមេគាត់ហៅមកទេ ស្រុកកំណើតកើតជាខ្ញុំនៅស្រុកនុះទេ ប៉ុន្តែខ្ញុំមកនេះមកធ្វើការនិងគេទេណា។ បាទអត់ដែលមានអីណាទេ ខ្ញុំមកនេះគឺមកធ្វើការទេចឹងទេណា អត់មានគ្រួសារអីទេ បងប្អូនអីទេ។

ក៖ ពួកគាត់នៅខេត្តទាំងអស់គ្នា?

ខ៖ បាទនៅខេត្តទាំងអស់គ្នា។

ក៖ ហើយខ្ញុំសូមសួរលោកអុំទៀតថា តើលោកអុំមានបងប្អូនសាច់ញាតិរស់នៅក្រៅប្រទេសអត់?

ខ៖ អត់ ខ្ញុំអត់មានទេ អត់មានទេ។

ក៖ អត់មានទេ ចុះកូនក្មួយអីអត់ដែរអុំ?

ខ៖ បាទខ្ញុំអត់មានទេ។

ក៖ អត់ទាំងអស់។ ហើយទាក់ទងអំពីអាពាហ៏ពិពាហ៏វិញ តើភរិយារបស់អុំមានឈ្មោះអីដែរ?

ខ៖ ភរិយាខ្ញុំមានឈ្មោះ សំ គន។

ក៖ សំកន?

ខ៖ បាទ សំគន គនិងន គន។

ក៖ ហើយអុំរៀបអាពាហ៏ពិពាហ៏នៅពេលណា?

ខ៖ នៅឆ្នាំមួយពាន់ប្រាំបួនរយ អើប៉ែតជាងហើយ។

ក៖ ចាចឹងដាច់អាប៉ុលពតហើយ មែនទេអុំ?

ខ៖ ដាច់អាប៉ុលពពតអស់ហើយ អត់មានចាប់ដៃចាប់ជើងដូចគេទេ កាលជំនាន់និងអាប៉ុលពតគេអោយខ្ញុំយកដែល តែខ្ញុំរត់ចង់ងាប់ ថាអត់យកទេ ខ្ញុំអត់ដែលចេះស្រលាញ់គេទេ ដប់គូ មួយម្ពៃរគូអីខ្ញុំជៀស ខ្ញុំប្រកែកទល់តែឈ្នះនិង ខ្ញុំអត់ចង់បានទេ ខ្ញុំអត់ទាន់ចេះស្រលាញ់នោះ វែខ្ញុំនៅតូចដែល នៅតូចប៉ុនន្តែយើង។

ក៖ ចុះកាលនិងអុំអាយុប៉ុនន្មាន?

ខ៖ កាលនិងមួយម្ពៃរជាងហើយ តែនៅអត់ទាន់ចេះអីទេ។

ក៖ ចាហើយអាប៉ុលពតវាចាប់អោយអុំការ?

ខ៖ រៀបអោយរៀប អោយខ្ញុំដើររកគ្រប់កដ្ធាននិង យកមកអោយខ្ញុំរៀប តែខ្ញុំថាអត់ទេ ប្រកែកទល់តែឈ្នះ ដ៏រួចទៅបានខ្ញុំឡើងទៅលើទៅអីអស់និង គេយកមួយម្ពៃរគូ គេយកដប់គូ ខ្ញុំនេះហើយមិនហ៊ានយកទេ គេសួរហ្អែងឃើញមួយណា ខ្ញុំថាអត់ទេអត់ឃើញទេ ប្រកែកថាអត់យកប្រពន្ធតែម្តង។ ដល់ពេលគេរៀបហើយអីហើយ គេមកប្រាប់ខ្ញុំថាហ្អែងរៀបទៅ ខ្ញុំថាអត់ទេ អត់រៀបទេ ប្រកែកថាអត់យក ខ្ញុំអត់មាននិស្ស័យ នៅជំនាន់និងអត់មាននិស្ស័យចង់បានតែម្តង។

ក៖ ចារហើយចុះធ្វើមេចបានអុំមកជួបប្រពន្ធអុំ?

ខ៖ ដល់ចឹងខ្ញុំមកស្រុកស្រួលបួល ខ្ញុំមិនប្រាប់បងខ្ញុំ បងប្អូនទៅគិតទៅអីទៅ ខ្ញុំក៏ការទៅ។

ក៖ ចារហើយ អុំបានជួបអុំស្រីដំបូងនិងនៅពេលណា?

ខ៖ អរ ខ្ញុំត្រលប់មកពីព្រៃវិញហើយ។

ក៖ ចារអុំមកពីព្រៃវិញ ដល់ពេលអុំជួបគាត់យ៉ាងមេចទៅ?

ខ៖​ វាដូចជានិស្ស័យ និស្ស័យរបស់ខ្ញុំហើយ ព្រោះបងប្អូនខ្ញុំគេទៅគិតទៅ អានិងខ្ញុំនិយាយអោយអស់ចុះមិនភ ទេណា បាទរឿងនិងខ្ញុំទល់តែស្រលាញ់ ខ្ញុំប្រាប់ចាស់ៗទៅគូទៅគិតអោយហើយ ខ្ញុំបានការត្រឹមត្រូវតាស់។

ក៖ ចារចឹង គាត់នៅភូមិផងរបង់ជាមួយគ្នា?

ខ៖​ បាទគាត់នៅកំពង់ស្ពឺ កំពង់ឆ្នាំង កំពង់ស្ពឺជាប់គ្នា។

ក៖ អរនៅជាប់គ្នា។

ខ៖ បាទជាប់ព្រំប្រទល់។

ក៖ ហើយអុំធ្វើយ៉ាងមិចបានស្គាល់គាត់ ជួបគាត់?

ខ៖ គេទៅលក់ដូរអីវ៉ាន់ អីចឹងទួលអីវ៉ាន់ ទួលអីកំបុិកំប៉ុកនិងណា ដល់ពេលចឹង ក៏ឃើញគ្នាទៅ ខ្ញុំក៏វាមាននិស្ស័យចឹងទៅ ក៏ប្រាប់បងៗខ្ញុំនិងមកចូលគិតទៅ មកការនេះទេ រៀបការម៉ង់អត់មាននេះទេ ខ្ញុំប្រាប់ត្រង់ហើយ បាទ។

ក៖ ចារហើយការរៀបការនិងអុំពេញចិត្តដោយខ្លួនងង ឬក៏មានអ្នកណាបង្ខំ?

ខ៖ អត់ទេ អត់មានអ្នកណាបង្ខំទេ ខ្ញុំខ្លួនងងនិងម៉ង់ ហាហា អានិងតាមចិត្តខ្លួនងង។

ក៖ ហើយខាងអុំគាត់បង្គាប់ថ្លៃជំនួនប៉ុនន្មានដែលអុំកាលនិង?

ខ៖ នៅជំនាន់និង គេបង្គាប់ថ្ងៃជំនួនប៉ុន្មនាទេ ខ្ញុំវាភ្លេចទៅហើយ កាលនិងដូចជាប៉ុនន្មានទេ ដូចជាចិតសិបមុឺន អីកាលនិងលុយវាថ្លៃ។

ក៖ ចិតសិបមុឺនកាលនិងថ្លៃណាស់អុំ។

ខ៖ បាទ ដូចជាចិតប៉ុនន្មានទេ ខ្ញុំភ្លេចបាត់ទៅហើយ ថ្ងៃណាស់ ដាក់ខ្លួនងងអីខ្លួនងងតែខ្ញុំវាភ្លេចទៅណា។

ក៖ ហើយពេលអុំរៀបការនិង កាលនិងអុំមានអាយុប៉ុនន្មាន? ចូលម្ពៃរប៉ុនន្មានហើយ?

ខ៖ ខ្ញុំកាលនិងចូលមួយម្ពៃប្រាំបីរហើយ។

ក៖ ម្ពៃរប្រាំបីរហើយ។

ខ៖ បាទចូលវ័យប៉ុននិង។

ក៖ ហើយអុំអាឡួវមានកូនប៉ុនន្មាននាក់?

ខ៖ កូនខ្ញុំមានបួននាក់។

ក៖ ប្រុសប៉ុនន្មាន ស្រីប៉ុនន្មាន?

ខ៖ ប្រុសបីរ ស្រីមួយ។

ក៖ ហើយពួករៀបការអស់នៅ ឬក៏នៅរៀន?

ខ៖ រៀបការបានមួយ នៅរៀនមួយ រៀននៅភ្នំពេញនិងសព្វថ្ងៃតែអត់ដែលបានមកលេងខ្ញុំទេ នៅទល់ក្នុងវត្តឡាំងការ រល់ថ្ងៃនិង រៀនបញ្ចប់ឆ្នាំទីបួន រាល់ថ្ងៃនិងបួសនៅនិង សិកនិងតែម្តង ដល់ចឹងអោយគាត់មកលេងអត់មកទេ ខ្មះ ថាខ្មះ កូនខ្ញុំនៅវត្តឡាំងការនិង គាត់សិកហើយបួសរៀនបញ្ចប់ឆ្នាំទីបួននៅឆ្នាំនេះ។

ក៖ ចារហើយតាមការសិក្សារវិញ តើអុំចេះសរសេរនិងចេះអានភាសាខ្មែរបានល្អដែលទេអុំ?

ខ៖ អើអត់ទេ អត់ទាន់បានចេះត្រឹមត្រូវដែលទេ ខ្ញុំអន់ទេខាងវប្បធម៏អីនេះ អ្នកគ្រូអោយអត់បានចេះជ្រៅជ្រាស់អីទេ។

ក៖ ចារ ហើយក្រៅពីភាសាខ្មែរ តើអុំចេះនិយាយភាសាអីផ្សេងទៀតអត់?

ខ៖ ទេអត់ចេះភាសាអីទេ ចេះតែខ្មែរៗនិងហើយ។

ក៖ ចារក្រែងលោះអុំចេះថៃ ចេះអី?

ខ៖ ហាហា អត់ទេភាសាក្រៅ ចេះតែខ្មែរមិនសូវពិតប្រាកដផងនិង។

ក៖ ហើយខ្ញុំចង់សួរអុំទៀតថា តើអុំមានមិត្តភ័ក្តដែលធំឡើងស្និតស្នាលជាមួយគ្នាដែលទេអុំ?

ខ៖ ខ្ញុំមានមិត្តភ័ត្តអី?

ក៖ ចារ។

ខ៖ មានដែល។

ក៖ ឈ្មោះអីគេដែល អុំចាំទេ?

ខ៖ អើមិត្តភ័ក្តខ្ញុំឈ្មោះគ្រីអីចឹងទៅ ឈ្មោះអើផន ឈ្មោះមាំងអីចឹងទៅណា ឈ្មោះវុន និងសុទ្ធតែជាមិត្តភ័ក្តខ្ញុំហើយនិង ពួកម៉ាក់ខ្ញុំ។

ក៖ ហើយអុំធ្លាប់ធ្វលការនៅវាលស្រែទេ?

ខ៖ ធ្វើ ខ្ញុំធ្លាប់ធ្វើ។

ក៖ ចារអុំធ្វើអីគេខ្លះ?

ខ៖ ដូចជានៅបឹងស្រែនុះ ធ្វើស្រែបច្ចុប្បន្ននិងអី?

ក៖ ចារធ្វើស្រែតាំងពីដំបូងមករហូតដល់អាឡូវនិងអុំធ្វើអីគេខ្លះ? ដាំស្រូវអី?

ខ៖ អើខ្ញុំដាំស្រូវ ធ្វើស្រូវ ព្រួសស្រូវចឹងទៅណានាង បាទ ខ្ញុំព្រួសស្រូវ។

ក៖ អុំធ្វើស្រែផ្ឬាល់ខ្លួន ឬក៏ជួលគេដែរអុំ?

ខ៖ ខ្ញុំខ្លួនងងធ្វើទេ ខ្ញុំផ្ទាលតែម្តងស្រែ អត់មានទៅជួលគេទេ បាទខ្លួនងងផ្ទាល់តែម្តងធ្វើស្រែធ្វើភ្លីនិងដាំដំណាំសណ្តែកដីអីនិង គ្រួសារជួយធ្វើផ្សំណា ចឹងទេ។

ក៖ ហើយក្រៅពីធ្វើស្រែ អុំធ្វើប្រកបអាជីវកម្មរអីទៀតទេ?

ខ៖ អរអាឡូវនិងមានតិចតួចដែលគ្រួសារខ្ញុំលក់អីវ៉ាន់តិចតួចនៅមុខផ្ទះ រាល់ថ្ងៃជីវភាពវាស្រួលបួលតិចដោយសារបានលក់ចាប់ហួយនៅផ្ទះនិងតិចតូចដែលណាស់។ និងហើយមានលក់សាំង លក់អីវ៉ាន់នំនែកអីកំបុិបំប៉ុកគ្រាន់ក្មេងៗវាទិញសុីដែល មានប៊ីចេង មានខ្ទឹមអីចឹណា ស្រីៗនៅផ្ទះលក់ ប្រពន្ធខ្ញុំលក់រាល់ថ្ងៃនិង ខ្ញុំអត់ភរទេ ដល់ចឹងទៅខ្ញុំក៏មកនេះមក លក់ដូរតែអាជីវកម្មមុខផ្ទះនិងណា គ្រាន់បានតិចតួចចឹងទៅណា ចឹងទេគ្រាន់ដោះស្រាយ ព្រោះនៅសល់តែពីរនាក់យាយតាទេអាឡូវនិងអស់ហើយ ចឹងទេណា។

ក៖ ហើយអុំឃើញថា តាំងពីក្មេងរហូតមកដល់អាឡូវ អុំបានឃើញភាពផ្លាស់ប្តូអីគេខ្លះនៅក្នុងជីវិតរបស់អុំ?

ខ៖ វាគ្រាន់ថាខ្ញុំមានរស្មីរុងរឿងតិចហើយ ព្រោះថាវាមិនដូចមុនណា វាមានសិទ្ធសេរីភាពធ្វើអីបាន ចំណែកជីវភាពក៏គ្រាន់ទប់ដែល វាមិនអត់ពេកទេណាអ្នកគ្រូ ដូចថាជិវភាពក៏ល្អ ការស្លៀកពាក់ក៏សមរ្យ វាពេញលក្ខណះ សមរ្យដែល វាមិនដូចកាលពីយើងនៅឆ្នាំ៧៩អីទេ នៅជំនាន់នេះយើងពីមួយឆ្នាំទៅមួយឆ្នាំយើងកសាងបានខ្លះហើយណា។ យើងវាឃើញភាពរីកចំរើនដូចជាផ្ទះសំបែង ស្រែភ្លឺអីចឹងទៅ មានម៉ូតូមានអីជិះហើយ ខ្ញុំមានម៉ូតូអីត្រឹមត្រូវអោយកូនចៅខ្ញុំជិះអស់ហើយមិនអត់ទេណា គោក្របីអីមាន មិនអត់ទេណា ខ្ញុំមានផ្ទះសំបែង មានដីឡូមានអីអស់ហើយ វាថាមិនទាន់ណាស់ណាទេ វាលម្មសមរ្យដូចជាពលរដ្ធមួយដែលណា។

ក៖ ហើយតើអុំមានម្ហូបណាដែលអុំចូលចិត្តជាងគេ។

ខ៖ ហាហា ខ្ញុំ ហាហា។

ក៖ អុំចូលចិត្តហូបអី?

ខ៖ ប្រហុកក៏ត្រូវដែលខ្ញុំនោះ មិនចេះរើសអីផង។

ក៖ ចឹងអត់រើសម្ហូបទេន៏អុំ អត់រើសទេ? ហាហា។

ខ៖ អរខ្ញុំអត់ចេះរើសទេ ខ្ញុំរឿងចឹងៗអត់ចេះឆ្មើងឆ្មៃររើសអីទេ ខ្ញុំធម្មតា។

ក៖ ហើយតាំងពីក្មេងមកអុំចូលចិត្តលេងល្បែងកំសាន្តអីគេដែលអុំ ដូចជាបោះអង្គុញ ចោលឈូកអីណាអុំ?

ខ៖ បាទបើចឹងៗខ្ញុំចេះលេង បោះឈូង ចោលអង្គុញអីខ្ញុំចេះលេងណា តែបើថាល្បែងរបាំបៀរ អាប៉ោងអីនិងខ្ញុំអត់ចេះទេលោកគ្រូ ខ្ញុំមួយជាតិនេះជើងលេងចឹងៗអីអតើត្រូវការទេ អត់ចេះលេងនិងគេទេ ម៉ាល្បែងខ្ញុំអត់ចេះលេងទេ ខ្ញុំប្រាប់អោយច្បាស់ចឹងម៉ង់អត់ចេះ បងប្អូនខ្ញុំអីក៏អត់ចេះលេងដែល បើថាចេះ ចេះតែរក ចេះធ្វើស្រែធ្វើភ្លឺអីនិង បើថាល្បែងល្បាងអីនិងអត់ចេះទេ គ្រួសារខ្ញុំអីអត់ចេះទេ។

ក៖ ហើយអុំចេះអើស្តាប់ចំរឿងអត់អុំ?

ខ៖ ចំរៀងចេះ។

ក៖ អុំចូលចិត្តច្រៀងបទអី?

ខ៖ ហាហា អត់ចេះច្រៀងទេ។

ក៖ ហាហា អរចេះស្តាប់ អុំចូលចិត្តស្លាប់បទអី?

ខ៖ ចូលចិត្តស្តាប់ជាងគេ គឺបទសុីនសុីសាកមុតនិងម៉ង និងបានថាសំលេងគាត់ល្អម៉ង បាទដូចរស់សិរីសុធានិងក៏ចូលចិត្តស្តាប់ដែល ពួកគាត់និងសំលេងល្អណាស្រទន់ ស្តាប់បានតែសុីនសុីសាកមុត និងរស់សិរីសុធា និងស្តាប់ពិរោះម៉ង តាំងពីសង្គមចាស់ក៏ចូលចិត្តដែលព្រោះវាបទពីដើមណា បទពីសង្គមចុះណា វាសំលេងមាស។

ក៖ ហើយអុំចេះលេងឧបករណ៏តន្រ្តីភ្លេងខ្មែរអីដែលទេអុំ?

ខ៖ អត់ទេ អត់ចេះទេ អត់ចេះសោះហើយអានិង។

ក៖ ហើយអុំចេះជុសជុល និងសាងសងផ្ទះទេ?

ខ៖ បាទចេះខ្លះដែល ចេះជួយចេះអី។

ក៖ ប៉ុន្តែបើថាអោយធ្វើម៉ងចេះដែលទេអុំ?

ខ៖ អត់ទេ អត់កើតទេ។

ក៖ តែអាចជួយជុសជុលអីបាន?

ខ៖ បាន ជុសជុលអីបានណា បើថាអោយទៅធ្វើជារូបភាពខ្លួនអីងត់កើតទេ ទល់តែជួលជាងអីគេមកធ្វើណានាង បាទចឹងទេ។

ក៖ ចារហើយអុំបន្តាប់ពីនិងតើឪពុកម្តាយឬក៏ជីដូនជីតាអុំមានបន្សល់ទុកជំនាញអីមួយអោយអុំ ដូចជាការធ្វើលក់ដូអាជីវកម្មរអីមានទេអុំ?

ខ៖ មានតែចែកស្រែភ្លឺនិងអោយទេណា។

ក៖ អរចែកស្រែភ្លឺ ចឺងមានន័យថាគាត់បន្សស់ទុកអោយធ្វើស្រែ។

ខ៖ បាទគាត់បន្សល់ទុកអោយធ្វើស្រែ បាទមានតែប៉ុននិងទេណាដែលគាត់បាត់បង់ទៅ គាត់ចែកមកខ្ញុំនិង ទុកអោយកូននេះកូននោះ ទទួលយកមកធ្វើផលទៅណាចឹងទេ តែប៉ុននិងទេនាង។

ក៖ ហើយអុំអាចប្រាប់ខ្ញុំថា តើពេលណាខ្លះដែលអុំលំបាកជាងគេនៅក្នុងជីវិតរបស់អុំណា? អុំអាចប្រាប់បានទេ?

ខ៖ ជីវិតដែលវេទនាគឺនៅជំនាន់បីឆ្នាំណានាង។

ក៖ អរគឺនៅជំនាន់ប៉ុលពពតអីអុំ?

ខ៖ បាទប៉ុលពត ខ្ញុំថាពិបាក កន្លែងណាក៏ពិបាក ខ្ញុំលើកដៃប្រណំ ខ្ញុំប្រាប់អោយអស់ចុះ អត់ភ្លេចទេ ខ្ញុំចាំទុកក្នុងបេះដូងខ្ញុំណាស់រាល់ថ្ងៃ ខ្ញុំខឹងគេប្រើខ្ញុំ គេមើលងាយមើលថោកខ្ញុំណាស់ និងហើយខ្ញុំប្រាប់ទាំងយប់ ទាំងអាត្រាតគេប្រើស្មើរណា ទៅស្មើរនិង ហើយខ្លាចតែគេវៃចៅល ចេះតែទៅហើយខ្លាចមិនហ៊ានសុី ទោះមិចក៏ទៅដែល រលឹមស្រិចៗមិចក៏ត្រូវតែទៅដែលអ្នកគ្រូ នៅចាំណាស់ ចាំជាប់ក្នុងចិត្តម៉ង ជំនាន់ប៉ុលពតនិងខ្ញុំស្អប់ទាំងពូជហើយ។

ក៖ ចារចឹងពេលនិងជាពេលដែលអុំលំបាកជាងគេ។

ខ៖ លំបាកជាងគេនិងហើយ ខ្ញុំវេទនាជាងគេនោះ ព្រាត់ប្រាស់ផ្ទះសំបែង មិនដែលបានស្គាល់ផ្ទះសំបែងអីនិងគេទេ ដឹងតែគេប្រើ ហើយខ្ញុំមិនដែលបានជួបមុខបងមុខប្អូនទេអ្នកគ្រូ ខ្ញុំប្រាប់ទៅ ការងារនិយាយពីថាវាប្រើយើងគ្នានពេលទំនេទេ ខ្ញុំប្រាប់ចេះទៅ។

ក៖ ចឹងបន្ទាប់ពីអុំឆ្លងកាត់អ្វីដែលពីបាកហើយ តើមានពេលណាខ្លះដែលធ្វើអោយអុំមានភាពសប្បាយនៅក្នុងជីវិតអុំ មានទេអុំ?

ខ៖ មានតាស់ ប៉ុនន្តែ មានពីចូលមកសង្គមសម្តេចដែកជោរនេះគឺថាខ្ញុំ មានរស្មី ហើយសប្យាយក្នុងចិត្តរិករាយដូចថាវាអត់មិនអីពិបាកដូចនៅជំនាន់បីរឆ្នាំណា អាចថាយើងទៅរកកន្លែងណាអីបានណា និងហើយ។

ក៖ ចុះពេលកូនរៀបការអីអុំសប្យាយចិត្តអត់?

ខ៖ បាទអរសប្បាយណាស់ ពេលបានការកូននោះ។

ក៖ បានការកូនស្រីមួយអីអុំ?

ខ៖ បានតែប្រុសទេ។

ក៖ អរប្រុស ស្រីៗនៅទេ?

ខ៖ នៅទេ នៅទេ បាទ។

ក៖ ហើយសូមសួរអុំទៀតថា នៅពីក្មេងរហូតមកដល់អាឡូវ អុំធ្លាប់មានក្តីស្រមៃចង់ធ្វើជាគ្រូបង្រៀនឬក៏ជាគ្រូពេទ្យទេអុំ?

ខ៖ អើបើខ្ញុំហួសដ៏ឡេហើយនិង អោយទៅធ្វើអីទៀត ហាហា។

ក៖ តែអុំធ្លាប់ទេ?

ខ៖ អត់ទេ តែនៅពីក្មេងអីចេះតែចង់ហើយ តែវាទៅអត់រួច ព្រោះយើងវាមិនសូវបានរៀន និងហើយវាចឹង។ អ្នកគ្រូគិតមើលទៅ កាលនៅជាមួយឪពុកម្តាយមើលតែគោរ មើលតែក្របី ដ៏ចឹងទៅអារឿងការរៀនសូត្រនិងវាតិច រៀនបានស្តួចស្តើងចឹងណា វាមិនដូចសិស្សសម័យអាឡូវវាស្ថិតថ្ថេទេ តែយើងអាឡូវបានធ្វើដំណាំ កាប់ឆ្ការអីបានទប់ទៅរៀន រៀនហើយយើងមានបញ្ជារយើងចេះហើយទៅកន្លែងណាក៏មុសមុតហើយ។

ក៖ ចាចឹងខ្ញុំសូមសួរសំនួរជាចុងក្រោយមួយទៀតទៅកាន់អុំប្រុស តើអុំអាចផ្តាំប្រាប់អ្វីខ្លះទៅកាន់កូនចៅជំនាន់ក្រោយដែលគេបានស្តាប់សំលេងអុំណា តើអុំនិងនិយាយជូនពរអី?

ខ៖ ខ្ញុំសូមជួនពរដល់ប្អូនៗទាំងអស់ និងជួនដល់អ្នកទាំងអស់ដែលបានសំភាសខ្ញុំណាដូចថា អោយប្អូនៗដូចជា ប្អូនៗទាំងអស់ខំសិក្សាររៀនសូត្រណា តស៊ូរៀនអោយមានការចេះដឹងខ្ពស់ រៀនបានចំណេះវិជ្ជាគឺវាល្អណា ខំសិក្សារៀនសូត្រទៅ ទាំងកូនខ្ញុំកូនគេ ខិតខំបំពេញភារកិច្ចអោយបានល្អ កុំអោយល្ងង់ដូចជាឪពុកម្តាយ មិនទៅណាឆ្ងាយទេ ធ្វើការជិតៗនេះក៏បានអោយតែមានការងារល្អ ខ្ញុំមិនមានអីច្រើនទេ ចឹងខ្ញុំសុំអស់ត្រឹមប៉ុននឹងចុះណា។

ក៖ ចារចឹងជាចុងក្រោយ ខ្ញុំក៏សូមអរគុណអុំប្រុស សំរាប់ឧកាសដែលអំបានអោយខ្ញុំសំភាស អំពីជីវប្រវិត្តរបស់អុំ ចឹងខ្ញុំអរគុណអុំប្រុសច្រើន។